PODACI O NARUČITELJU:

Naziv: Društvo za socijalnu ekologiju Zeleno Zlato

Ssjedište: Matekov brijeg 10, Brežane Lekeničke, 44272 Lekenik

OIB: 50490006290

Broj telefona: +385 98 241 869

Kontakt osoba: Ognjen Andrić

Adresa elektroničke pošte: info@zelenozlato.org

Internetska stranica: [www.zelenozlato.org](http://www.zelenozlato.org)

**POSTUPAK NABAVE ZA OSOBE KOJE NISU OBVEZNICI ZAKONA O JAVNOJ NABAVI (NOJN)**

**DOKUMENTACIJA ZA NADMETANJE**

Sukladno Prilogu III. Postupci nabave za osobe koje nisu obveznici Zakona o javnoj nabavi, koji je sastavni dio Ugovora o dodjeli bespovratnih sredstava Kodni broj: UP.02.1.2.01.0057 u sklopu Poziva Razvoj i provedba programa za socijalnu koheziju i povećanje zaposlenosti u gradovima: Kninu, Belom Manastiru i općini Darda, Benkovcu, Petrinji i Vukovaru. Broj poziva: UP.02.1.2.01.

Otvoreni postupak nabave

Predmet nabave: Angažman vanjskih edukatora za provedbu radionica

**Evidencijski broj nabave: 02.1.2.01.0057 - 2**

**NAZIV PROJEKTA: "Inkluzivna farma – Platforma zelenog poduzetništva“**

OČEKIVANO TRAJANJE PROJEKTA: 7. 4. 2020. – 7. 4. 2022.

NAZIV POZIVA: Razvoj i provedba programa za socijalnu koheziju i povećanje zaposlenosti u gradovima: Kninu, Belom Manastiru i općini Darda, Benkovcu, Petrinji i Vukovaru.

REFERENTNI BROJ POZIVA: UP.02.1.2.01

BROJ UGOVORA: UP.02.1.2.01.0057

Lekenik, 27.04.2021

**SADRŽAJ**

[1. OPĆI PODACI 4](#_Toc57902276)

[1.1. PODACI O NARUČITELJU 4](#_Toc57902277)

[1.2. OSOBA ZADUŽENA ZA KONTAKT 4](#_Toc57902278)

[1.3. EVIDENCIJSKI BROJ NABAVE 4](#_Toc57902279)

[1.4. POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA 4](#_Toc57902280)

[1.5. VRSTA POSTUPKA NABAVE I VRSTA UGOVORA 4](#_Toc57902281)

[1.6. PROCIJENJENA VRIJEDNOST NABAVE 5](#_Toc57902282)

[1.7. POČETAK POSTUPKA NABAVE 5](#_Toc57902283)

[1.8. OBJAŠNJENJA I IZMJENE DOKUMENTACIJE ZA NADMETANJE 5](#_Toc57902284)

[2. PODACI O PREDMETU NABAVE 6](#_Toc57902285)

[2.1. OPIS PREDMETA NABAVE 6](#_Toc57902286)

[2.2. OPIS I OZNAKA GRUPA PREDMETA NABAVE 6](#_Toc57902287)

[2.3. KOLIČINA PREDMETA NABAVE 6](#_Toc57902288)

[2.4. OPIS PREDMETA NABAVE PO GRUPAMA I PROCIJENJENO TRAJANJE USLUGE 6](#_Toc57902289)

[2.5. UVJETI I DOKAZI KVALIFIKACIJE KOJE MORAJU ISPUNJAVATI POTENCIJALNI PONUDITELJI 7](#_Toc57902290)

[2.6. MJESTO IZVRŠENJA POSLA 7](#_Toc57902291)

[2.7. ROK IZVRŠENJA UGOVORNIH OBVEZA 8](#_Toc57902292)

[3. POPIS RAZLOGA ISKLJUČENJA GOSPODARSKOG SUBJEKTA ILI FIZIČKE OSOBE IZ POSTUPKA JAVNOG NADMETANJA 8](#_Toc57902293)

[4. PONUDA 8](#_Toc57902294)

[4.1. SADRŽAJ PONUDE 8](#_Toc57902295)

[4.2. NAVOD O MOGUĆNOSTI PODNOŠENJA PONUDA ZA GRUPE 9](#_Toc57902296)

[4.3. NAČIN ODREĐIVANJA CIJENE PONUDE 9](#_Toc57902297)

[4.4. VALUTA PONUDE 10](#_Toc57902298)

[4.5. KRITERIJ ODABIRA I NAČINA BODOVANJA 10](#_Toc57902299)

[4.6. JEZIK NA KOJEM PONUDA MORA BITI PRIPREMLJENA I DOSTAVLJENA 10](#_Toc57902300)

[4.7. ROK VALJANOSTI PONUDE 10](#_Toc57902301)

[4.8. ALTERNATIVNE PONUDE 11](#_Toc57902302)

[4.9. POJAŠNJENJE I UPOTPUNJAVANJE 11](#_Toc57902303)

[4.10. IZMJENA ILI POVLAČENJE PONUDE 11](#_Toc57902304)

[5. OSTALE ODREDBE 11](#_Toc57902305)

[5.1. VRIJEME I MJESTO DOSTAVLJANJA PONUDA 11](#_Toc57902306)

[5.2. NAČIN DOSTAVE PONUDA 12](#_Toc57902307)

[5.3. ZAPRIMANJE I OTVARANJE PONUDA 13](#_Toc57902308)

[5.4. PREGLED I OCJENA PONUDA 13](#_Toc57902309)

[5.5. ODLUKA O ODABIRU ILI PONIŠTENJU 14](#_Toc57902310)

[5.6. ROK, NAČIN I UVJETI PLAĆANJA 15](#_Toc57902311)

[5.7. POTPISIVANJE UGOVORA 15](#_Toc57902312)

[5.8. NEUOBIČAJENO NISKA CIJENA 15](#_Toc57902313)

[5.9. OSTALE ODREDBE 15](#_Toc57902314)

[6. NAZIV I ADRESA TIJELA KOJEMU SE MOŽE PODNIJETI PREDSTAVKA 15](#_Toc57902315)

[7. POPIS DOKUMENATA KOJE PONUDITELJI TREBAJU DOSTAVITI 16](#_Toc57902316)

[8. PRILOZI 16](#_Toc57902317)

# 1. OPĆI PODACI

# 1.1. PODACI O NARUČITELJU

Naziv i sjedište: Društvo za socijalnu ekologiju Zeleno Zlato, Matekov brijeg 10, Brežane Lekeničke, 44272 Lekenik

OIB: 50490006290

Broj telefona: +385 98 241 869

Kontakt osoba: Ognjen Andrić

Adresa elektroničke pošte: info@zelenozlato.org

Internetska stranica: [www.zelenozlato.org](http://www.zelenozlato.org)

**\*Napomena**: Naručitelj nije obveznik Zakona o javnoj nabavi. Naručitelj objavljuje Obavijest o nabavi i Dokumentaciju za nadmetanje s pripadajućim prilozima na internetskoj stranici [www.strukturnifondovi.hr](http://www.strukturnifondovi.hr) i [www.zelenozlato.org](http://www.zelenozlato.org)

# 1.2. OSOBA ZADUŽENA ZA KONTAKT

Ime i prezime: Ognjen Andrić

Telefon: +385 98 241 869

E-mail adresa: info@zelenozlato.org

# 1.3. EVIDENCIJSKI BROJ NABAVE

Evidencijski broj nabave: **02.1.2.01.0057 - 2**

# 1.4. POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA

Institucije kojima je osnivač Grad Petrinja (Grad Petrinja je projektni partner).

# 1.5. VRSTA POSTUPKA NABAVE I VRSTA UGOVORA

Javno nadmetanje s namjerom sklapanja ugovora o pružanju usluge u sklopu projekta "Inkluzivna farma – Platforma zelenog poduzetništva“ (dostupno na <http://www.strukturnifondovi.hr>).

# 1.6. PROCIJENJENA VRIJEDNOST NABAVE

|  |  |
| --- | --- |
| Grupa 2 | 60.000,00 HRK |

 Ukupno: 60.000,00 HRK bez PDV-a

# 1.7. POČETAK POSTUPKA NABAVE

Postupak nabave započinje objavljivanjem Obavijesti o nabavi uz svu popratnu dokumentaciju na internetskoj stranici [www.strukturnifondovi.hr](http://www.strukturnifondovi.hr)**.**

Datum objave Obavijesti o nabavi je **27.04.2021.** godine.

# 1.8. OBJAŠNJENJA I IZMJENE DOKUMENTACIJE ZA NADMETANJE

Za vrijeme roka za dostavu ponuda, gospodarski subjekti i fizičke osobe mogu zahtijevati dodatne informacije vezane za dokumentaciju za nadmetanje. Sva pitanja vezana uz ovaj natječaj mogu se postaviti isključivo elektroničkim putem, slanjem upita na adresu elektroničke pošte: info@zelenozlato.org

Zahtjev za dodatnim informacijama je pravodoban ako je dostavljen Naručitelju najkasnije tijekom sedmog (7) dana prije dana u kojem ističe rok za dostavu ponuda. Pod uvjetom da je zahtjev dostavljen pravodobno, Naručitelj je obvezan odgovor objaviti najkasnije tijekom petog (5) dana prije dana u kojem istječe rok za dostavu ponuda na istim mjestima na kojima je objavljena Obavijest o nabavi i Dokumentacija za nadmetanje. Ako iz bilo kojeg razloga odgovor nije dostavljen najkasnije tijekom petog dana prije dana isteka roka za dostavu ponuda, Naručitelj je dužan produljiti rok za dostavu ponuda. Produljenje roka biti će razmjerno važnosti pojašnjenja te neće biti kraće od pet dana.

Ako Naručitelj za vrijeme roka za dostavu ponuda mijenja dokumentaciju, osigurat će dostupnost izmjena svim zainteresiranim gospodarskim subjektima na istim mjestima (medijima) na kojima je objavljena osnovna Obavijest o nabavi i Dokumentacija za nadmetanje. Produljenje roka biti će razmjerno važnosti pojašnjenja, te neće biti kraće od pet dana.

# 2. PODACI O PREDMETU NABAVE

# 2.1. OPIS PREDMETA NABAVE

Predmet nabave je Angažman vanjskih edukatora za provedbu radionica u sklopu projekta „Inkluzivna farma – Platforma zelenog poduzetništva“.

# 2.2. OPIS I OZNAKA GRUPA PREDMETA NABAVE

Predmet nabave je podijeljen u četiri grupe, a kako su za tri grupe nabave već provedene, trenutno se provodi nabava za:

GRUPA II – Edukator za vođenje radionica pčelarstva i izrade pčelinjih proizvoda.

# 2.3. KOLIČINA PREDMETA NABAVE

Količina predmeta nabave za Grupu II je 1 (jedan) edukator za provedbu 240 sati edukacije.

Također, ista je definirana i u troškovniku koji je sastavni dio Dokumentacije za nadmetanje (**Prilog III Dokumentacije za nadmetanje**). Stavke troškovnika ne smiju se mijenjati.

# 2.4. OPIS PREDMETA NABAVE PO GRUPAMA I PROCIJENJENO TRAJANJE USLUGE

Poslovi edukatora:

GRUPA II – **1** edukatora za vođenje radionica pčelarstva i izrade pčelinjih proizvoda (ukupno 48 radionica u trajanju od 5 sati)

* s odabranim ponuditeljima sklopit će se ugovori za svaku grupu
* ugovor se smatra izvršenim tek nakon provedbe cijelog fonda sati za svaku pojedinu grupu
* odabrani ponuditelj dio radionica u dogovoru s naručiteljem može odraditi i online
* plaćanje će se obavljati mjesečno, sukladno broju održanih radionica po dostavljenom mjesečnom izvješću
* svi troškovi vezani za obavljanje posla su uključeni u iznos ugovora i neće se dodatno isplaćivati
* ponuditeljima je dozvoljeno javljanje na jednu ili sve grupe nabave.

# 2.5. UVJETI I DOKAZI KVALIFIKACIJE KOJE MORAJU ISPUNJAVATI POTENCIJALNI PONUDITELJI

GRUPA II – **1 edukatora za vođenje radionica pčelarstva i izrade pčelinjih proizvoda**:

Edukator mora imati iskustvo rada s osobama s invaliditetom, iskustvo vođenja edukacija, iskustvo iz područja pčelarstva i izrade pčelinjih proizvoda.

NOJN će kao dostatan dokaz da ponuditelji ispunjavaju uvjete iz ove točke prihvatiti preslik dokumentacije koja dokazuje stečeno obrazovanje, kompetencije i iskustvo.

# 2.6. MJESTO IZVRŠENJA POSLA

Petrinja, Hrastovica bb

# 2.7. ROK IZVRŠENJA UGOVORNIH OBVEZA

Odabrani ponuditelj će ugovor izvršiti najkasnije u roku od 10 mjeseci od dana sklapanja Ugovora za svaku grupu.

# 3. POPIS RAZLOGA ISKLJUČENJA GOSPODARSKOG SUBJEKTA ILI FIZIČKE OSOBE IZ POSTUPKA JAVNOG NADMETANJA

NOJN će isključiti gospodarskog subjekta ili fizičku osobu iz postupka javnog nadmetanja:

1. ako nije registriran za djelatnost koja je predmet nabave, tj. ako ne ispunjava uvjete kvalifikacije za obavljanje predmeta nabave;

2. ako je on ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranje novaca, dječjeg rada ili drugih oblika trgovanja ljudima;

3. ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja;

4. ako je lažno predstavio ili pružio neistinite podatke u vezi s uvjetima koje je NOJN naveo kao razloge za isključenje ili uvjete kvalifikacije.

NOJN će kao dostatan dokaz da ne postoje osnove za isključenje prihvatiti: Izjavu ponuditelja kojom pod materijalnom i kaznenom odgovornošću izjavljuje da se ne nalazi u jednoj od situacija za isključenje navedenih u ovoj točki dokumentacije. (**Prilog II Dokumentacije za nadmetanje**)

Naručitelj može u bilo kojem trenutku tijekom postupka nabave, radi provjere gore navedenih okolnosti, zatražiti od Ponuditelja, a posebice od odabranog ponuditelja da prije sklapanja Ugovora, dostavi jedan ili više dokumenata koji potvrđuju da se ponuditelj ne nalazi u situacijama iz ove točke Dokumentacije za nadmetanje.

# 4. PONUDA

# 4.1. SADRŽAJ PONUDE

* Popunjeni ponudbeni list (**Prilog I Dokumentacije za nadmetanje**)
* Izjava o nepostojanju razloga isključenja (**Prilog II Dokumentacije za nadmetanje**)
* Troškovnik (**Prilog III Dokumentacije za nadmetanje**)
* Izjava o prihvaćanju uvjeta iz Dokumentacije za nadmetanje (**Prilog V Dokumentacije za nadmetanje**)
* Preslik dokumentacije koja dokazuje stečeno obrazovanje, kompetencije i iskustvo.

# 4.2. NAVOD O MOGUĆNOSTI PODNOŠENJA PONUDA ZA GRUPE

Predmet nabave je podijeljen na grupe:

GRUPA II – 1 edukatora za vođenje radionica pčelarstva i izrade pčelinjih proizvoda

* **ponude se dostavljaju isključivo preporučenom poštom**
* jedan ponuditelj može podnijeti ponudu za sve grupe nabave
* potrebno je prilagoditi dokumentaciju sukladno grupi ponude za koju se dostavlja ista
* ponude se za svaku grupu dostavljaju **do 11.05.2021. do 15:00 sati**
* pravovremeno dostavljene ponude smatrat će se one koje pošta zaprimi do navedenog roka

# 4.3. NAČIN ODREĐIVANJA CIJENE PONUDE

Ponuditelj je obvezan:

* cijene u ponudi moraju biti iskazane brojkama, u kunama (HRK)
* navesti jedinične cijene za svaku pojedinu stavku ponudbenog troškovnika
* ispuniti sve tražene stavke iz obrasca Troškovnika
* u cijenu su uračunati svi troškovi i ona je nepromjenjiva tijekom trajanja ugovora
* ako ponuditelj ne postupi u skladu sa zahtjevima iz ove točke, ili promijeni tekst ili količine navedene u obrascu Troškovnika smatrat će se da je takav troškovnik nepotpun ili nevažeći te će ponuda biti odbačena kao nepravilna.

Ponuditelj je obvezan prije dostavljanja ponude proučiti kompletnu dokumentaciju za nadmetanje temeljem koje će ponuditi predmet nabave.

Ako cijena ponude bez poreza na dodanu vrijednost izražena u Troškovniku ne odgovara cijeni ponude bez poreza na dodanu vrijednost izraženoj u Ponudbenom listu, vrijedi cijena ponude bez poreza na dodanu vrijednost izražena u Troškovniku. Pretpostavlja se da je Ponuditelj proučio važeće propise u Republici Hrvatskoj koji se odnose na njegovo poslovanje, a posebno one koji se odnose na njegove obveze plaćanja taksa, poreza i drugih davanja te da po toj osnovi neće tražiti izmjenu ugovorene cijene.

Ako ponuditelj nije u sustavu PDV-a, tada na Ponudbenom listu na mjestu predviđenom za upis cijene ponude s PDV-om upisuje isti iznos koji je upisan na mjestu predviđenom za upis cijene bez PDV-a, a mjesto za upis iznosa PDV-a ostavlja prazno. Cijene ponude su nepromjenjive tijekom trajanja ugovora. Sve troškove koji se pojave iznad deklariranih cijena ponuditelj snosi sam.

# 4.4. VALUTA PONUDE

Cijene se izražavaju u kunama.

# 4.5. KRITERIJ ODABIRA I NAČINA BODOVANJA

Kriterij za odabir ponude je najniža cijena.

Kriterij cijene (BCp) Maksimalni broj bodova (100) dodijeliti će se ponudi s najnižom cijenom. Ovisno o najnižoj cijeni ponude, ostale ponude će dobiti manji broj bodova, sukladno izračunu putem formule:

BCp = (Cmin/Cp) x 100

BCp ‐ broj bodova za cijenu promatrane ponude Cmin –najniža ponuđena cijena ponude

Cp – cijena promatrane ponude

Nakon donošenja Odluke o odabiru, NOJN sklapa ugovor s odabranim ponuditeljima. Ugovorne strane sklapaju ugovor u pisanom obliku u roku od 30 dana od dana donošenja odluke o odabiru.

Za svaku grupu predmetne nabave sklapat će se zaseban ugovor.

Ugovor mora biti sklopljen u skladu s uvjetima određenima u dokumentaciji i odabranom ponudom.

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati onu ponudu, koja je pristigla ranije. Ako Ponuditelj nakon dostave ponude dostavi izmjenu i/ili dopunu ponude kao vrijeme zaprimanja ponude smatra se vrijeme kada je dostavljena posljednja izmjena i/ili dopuna.

# 4.6. JEZIK NA KOJEM PONUDA MORA BITI PRIPREMLJENA I DOSTAVLJENA

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu. Ako su neki od dijelova ponude traženih dokumentacijom za nabavu na nekom od stranih jezika ponuditelj je dužan uz navedeni dokument na stranom jeziku dostaviti i prijevod na hrvatski jezik navedenog dokumenta.

Iznimno je moguće navesti pojmove, nazive projekata, publikacija i sl. na stranom jeziku te koristiti međunarodno priznat izričaj, odnosno tzv. internacionalizme, tuđe riječi i prilagođenice. Ostale riječi ili navodi moraju biti na hrvatskom jeziku.

# 4.7. ROK VALJANOSTI PONUDE

Rok valjanosti ponude je najmanje 60 dana od isteka roka za dostavu ponuda.

# 4.8. ALTERNATIVNE PONUDE

Alternativne ponude nisu dopuštene.

# 4.9. POJAŠNJENJE I UPOTPUNJAVANJE

Ako podaci ili dokumentacija koju Ponuditelj podnese jesu ili se čine nepotpuni ili pogrešni ili ako nedostaju određeni dokumenti, Naručitelj može tijekom pregleda i ocjene prijava i ponuda zahtijevati od tih Ponuditelja da podnesu, dopune, pojasne ili upotpune nužne podatke ili dokumentaciju u primjerenom roku koji ne smije biti kraći od 5 kalendarskih dana.

Podnošenje, dopunjavanje, pojašnjenje ili upotpunjavanje u vezi s dokumentima traženim u svrhu procjene postojanja razloga isključenja i ispunjenja uvjeta kvalifikacije ne smatra se izmjenom ponude. Naručitelj može tražiti i pojašnjenja u vezi s dokumentima traženim u dijelu koji se odnosi na ponuđeni predmet nabave, pri čemu pojašnjenje ne smije rezultirati izmjenom ponude. Postupanje Naručitelja vezano uz pojašnjenje i upotpunjavanje prijava i ponuda, odnosno zahtjevi i postupanje Naručitelja, moraju biti u skladu s načelima jednakog tretmana i transparentnosti.

# 4.10. IZMJENA ILI POVLAČENJE PONUDE

Tijekom roka za dostavu ponuda, Ponuditelj može ponudu mijenjati i dopunjavati, ili od ponude odustati na temelju pisane izjave. Promjene i dopune ponude, ili odustajanje od ponude, Ponuditelji dostavljaju na isti način kao i ponudu. U slučaju odustajanja od ponude, Ponuditelj može zahtijevati povrat svoje neotvorene ponude. Ponuditelj može izmijeniti ili povući svoju ponudu prije isteka roka za podnošenje (otvaranje) ponuda. Svaka izmjena ili obavijest o povlačenju ponude od strane ponuditelja mora biti zatvorena i zapečaćena na isti način kao i ponuda, s tim da se omotnica dodatno označi tekstom „POVLAČENJE“ ili „IZMJENA“, ovisno o namjeri Ponuditelja. Ponuda se ne može mijenjati ili povući nakon isteka roka određenog za podnošenje (otvaranje) ponuda.

# 5. OSTALE ODREDBE

# 5.1. VRIJEME I MJESTO DOSTAVLJANJA PONUDA

**Ponude se za svaku grupu dostavljaju do 11.05.2021. do 15:00 sati.**

* Pravovremeno dostavljene ponude smatrat će se one koje NOJN zaprimi do navedenog roka.
* Adresa na koju se dostavljaju ponude: Matekov brijeg 10, Brežane Lekeničke, 44272 Lekenik.
* Ponuditelj određuje način dostave ponude i sam snosi rizik eventualnog gubitka, odnosno nepravovremene dostave njegove ponude.
* Otvaranje ponuda nije javno te će se održati nakon roka za dostavu ponuda.
* Ponude otvaraju članovi Odbora za nabavu NOJN-a.
* Rok za donošenje odluke o odabiru je 14 dana od dana isteka roka za dostavu ponude.
* Ponude u papirnatom obliku koje nisu zaprimljene u propisanom roku za dostavu ponude neće se otvarati i vraćaju se ponuditelju neotvorene. Podaci o zaprimljenim ponudama, ponuditeljima i broju ponuda tajni su do otvaranja ponuda.
* Odluka o odabiru najboljih ponuda bit će objavljena na stranici www.strukturnifondovi.hr.

# 5.2. NAČIN DOSTAVE PONUDA

Ponude se dostavljaju u zatvorenoj omotnici na sljedeći način:

Zatvorenu omotnicu s dijelom/dijelovima ponude ponuditelj predaje preporučenom poštanskom pošiljkom na naznačenu adresu

Na prednjoj strani omotnice mora biti naznačeno:

**Društvo za socijalnu ekologiju Zeleno Zlato
Matekov brijeg 10, Brežane Lekeničke, 44272 Lekenik**

**Predmet nabave - ANGAŽMAN VANJSKIH EDUKATORA ZA PROVEDBU U SKLOPU PROJEKTA „INKLUZIVNA FARMA – PLATAFORMA ZELENOG PODUZETNIŠTVA“**

**(Navesti Grupu za koju se dostavlja dokumentacija, npr. Grupa I )**

**„PONUDA - NE OTVARAJ”**

Na poleđini ili u gornjem lijevom kutu omotnice mora biti naznačeno:

**Naziv, adresa i OIB ponuditelja**

**Na omotnici treba navesti potpuni naziv i adresu Ponuditelja radi evidencije prispjelih ponuda ili u slučaju da je ponuda zakašnjela kako bi se mogla neotvorena vratiti Ponuditelju. Ako omotnica nije zatvorena, zapečaćena i označena kako je navedeno, Naručitelj ne snosi nikakvu odgovornost ako se ponuda prerano otvori.**

# 5.3. ZAPRIMANJE I OTVARANJE PONUDA

Svaka pravodobno zaprimljena ponuda upisuje se u knjigu pošte. Na zatvorenoj omotnici ubilježit će se broj urudžbenog zapisnika, datum i vrijeme zaprimanja. Ako je dostavljena izmjena i/ili dopuna ponude, ponuda dobiva novi redni broj prema redoslijedu zaprimanja posljednje izmjene i/ili dopune te ponude. Ponuda se u tom slučaju smatra zaprimljena u trenutku zaprimanja posljednje izmjene i/ili dopune. Ponuda dostavljena nakon roka za dostavu ponuda upisuje se u knjigu pošte i evidentira se kao zakašnjela ponuda te neotvorena vraća pošiljatelju bez odgode.

Ponude se otvaraju unutar 5 dana od isteka roka za dostavu ponuda te se vodi zapisnik o istom.

# 5.4. PREGLED I OCJENA PONUDA

Odbor za nabavu nakon isteka roka za dostavu ponuda otvara ponude, pregledava i ocjenjuje sadržaj podnesenih ponuda u odnosu na uvjete iz Dokumentacije za nadmetanje. U postupku pregleda i ocjene ponuda Naručitelj vrši:

* Provjeru formalne sukladnosti ponude s uvjetima iz ove Dokumentacije
* Provjeru postoje li razlozi za isključenje ponude te ispunjavanja uvjeta kvalifikacije odnosno kriterija za pravnu i poslovnu sposobnost, financijsku sposobnost te stručnu sposobnost
* Provjeru ispunjenja uvjeta vezanih za predmet nabave te ispunjenje ostalih zahtjeva, uvjeta i kriterija utvrđenih u Dokumentaciji o nadmetanju
* Evaluaciju ponuda na temelju prethodno objavljenih kriterija za odabir (najniža cijena).

# 5.5. ODLUKA O ODABIRU ILI PONIŠTENJU

Rok za donošenje odluke o odabiru je 14 dana od dana isteka roka za dostavu ponude.

Naručitelj je obvezan na temelju rezultata pregleda i ocjene prijava ili ponuda odbiti:

* ponudu koja je stigla nakon roka za dostavu,
* ponudu koja je na drugom jeziku nego je navedeno u OoN i Dokumentaciji za nadmetanje,
* ponudu koja nije cjelovita tj. ne sadrži sve elemente navedene u članku 4.1. ove Dokumentacije te koju nije moguće u razumnom roku, ne kraćem od 5 kalendarskih dana, upotpuniti nužnim podacima ili dokumentacijom koja nedostaje u skladu s načelima jednakog tretmana i transparentnosti
* ponudu koja sadrži pogreške, nedostatke i nejasnoće, odnosno ako pogreške, nedostaci i nejasnoće nisu uklonjive,
* ponudu u kojoj pojašnjenjem ili upotpunjavanjem sukladno ovoj dokumentaciji za nadmetanje nije uklonjena pogreška, nedostatak ili nejasnoća,
* ponudu Ponuditelja koji nije dokazao uvjete i kriterije kvalifikacije odnosno sposobnosti u skladu s Dokumentacijom za nadmetanje,
* ponuda koja nije zadovoljila uvjete vezane za predmet nabave,
* ponudu koja je suprotna odredbama Dokumentacije za nadmetanje,
* ponudu koja ne ispunjava uvjete određene u Dokumentaciji za nadmetanje,
* ponudu u kojoj cijena nije iskazana u apsolutnom iznosu, ponudu za koju Ponuditelj nije pisanim putem prihvatio ispravak računske pogreške,
* ponudu koja sadrži štetne odredbe

Naručitelj donosi odluku o odabiru najbolje ponude koja će minimalno sadržavati naziv i adresu odabranog Ponuditelja, ukupnu vrijednost odabrane ponude, sa i bez PDV-a te datum donošenja odluke i potpis odgovorne osobe.

Naručitelj će poništiti postupak nabave ako:

* nije pristigla niti jedna prijava ili ponuda;
* nije zaprimio niti jednu valjanu prijavu ili ponudu

Naručitelj može poništiti postupak nabave ako:

* je cijena najpovoljnije ponude veća od osiguranih sredstava za nabavu;
* se tijekom postupka utvrdi da je Dokumentacija za nadmetanje manjkava te kao takva ne omogućava učinkovito sklapanje ugovora (primjerice, u dokumentaciji su navedene pogrešne količine predmeta nabave);

# 5.6. ROK, NAČIN I UVJETI PLAĆANJA

Plaćanje će se obavljati na mjesečnoj bazi, sukladno broju održanih radionica po dostavljenom mjesečnom izvješću.

# 5.7. POTPISIVANJE UGOVORA

Naručitelj će sklopiti ugovor o nabavi s odabranim ponuditeljem nakon izvršnosti odluke o odabiru.

**Ugovorne strane izvršavat će ugovor u skladu s uvjetima određenima u dokumentaciji o nabavi.**

Ako odabrani ponuditelj odbije potpisati ugovor o nabavi, naručitelj može raskinuti ugovor i donijeti novu odluku o odabiru sljedeće prihvatljive i prikladne ponude ili poništiti postupak nabave. Ugovor o nabavi mora biti u skladu s odabranom ponudom i uvjetima određenima u dokumentaciji o nabavi. Prilog ove dokumentacije je i prijedlog ugovora.

# 5.8. NEUOBIČAJENO NISKA CIJENA

Ako je u ponudi iskazana neuobičajeno niska cijena ponude ili neuobičajeno niska pojedina jedinična cijena što dovodi u sumnju mogućnost isporuke robe koja je predmet nabave, Naručitelj može odbiti takvu ponudu. Prije odbijanja ponude Naručitelj će pisanim putem od Ponuditelja zatražiti objašnjenje s podacima o sastavnim elementima ponude koje smatra bitnima za izvršenje ugovora. Naručitelj će provjeriti podatke o sastavnim elementima ponude iz objašnjenja ponuditelja, uzimajući u obzir dostavljene dokaze.

# 5.9. OSTALE ODREDBE

Naručitelj će sve ponuditelje i kandidate obavijestiti o konačnom odabiru, i to dostavom Odluke o odabiru najbolje ponude ili Odluke o poništenju na način koji je moguće dokazati: slanjem telefaksom i/ili poštom i/ili elektroničkim putem ili kombinacijom tih sredstava. Istodobno s Odlukom o odabiru ili Odlukom o poništenju Naručitelj će dostaviti zasebno svakom pojedinom:

* + neuspješnom Ponuditelju: obavijest o razlozima za njegovo isključenje ili odbijanje njegove ponude;
	+ Ponuditelju koji je dostavio prihvatljivu ponudu: obavijest o svojstvima i relativnim prednostima odabrane ponude u odnosu na njegovu ponudu.

# 6. NAZIV I ADRESA TIJELA KOJEMU SE MOŽE PODNIJETI PREDSTAVKA

Rok za podnošenje predstavke je 7 dana od dana objave odluke NOJN-a o odabiru u sklopu ovog postupka nabave.

Počinjena nepravilnost i/ili prijevara te sumnja na počinjenje istih može također prijaviti i na adresu elektroničke pošte Službe za suzbijanje nepravilnosti i prijevara pri Ministarstvu financija Republike Hrvatske:

nepravilnosti.eu@mfin.hr

ili na adresu elektroničke pošte Ureda za suzbijanje korupcije pri Europskoj komisiji (OLAF-European Anti-Fraud Office):

olaf-courrier@ec.europa.eu

# 7. POPIS DOKUMENATA KOJE PONUDITELJI TREBAJU DOSTAVITI

Ponuda mora sadržavati najmanje:

* **Ponudbeni troškovnik** iz Priloga ove dokumentacije, popunjen cijenama, za grupu za koju se podnosi ponuda
* **Potpisanu izjavu** iz točke 8. ove dokumentacije
* **Preslik dokumenata** iz točke 8. ove dokumentacije

# 8. PRILOZI

Prilog I: Ponudbeni list

Prilog II: Izjava kojom ponuditelj dokazuje da ne postoje razlozi isključenja iz točke 3. dokumentacije o nabavi

Prilog III: Troškovnik I, II, III i IV

Prilog IV: Prijedlog ugovora Grupa I, II, III i IV

Prilog V: Izjava o prihvaćanju uvjeta